Taistelun tuoksinassa
Moni muistavi taistelumiesi
 Eri puolilla pallomme tään,
 Miten ain oli johtaja valmis
 Älynvoimia mittelemään.

 Niin tarkkana nähtihin aina,
 Moni että jo hämmästyi;
 Heti paljasti ”johtajat”, jotka
 Rahavallalle joukkoja myi.

 Kävi Kautsky, tai Adler, Bauer
 Marxismia verhoilemaan,
 Heti pois repi verhot Lenin,
 Kävi tuiminta taisteluaan.

 Omat myös rivit oikaisi aina,
 Joka puolella ohjasi hän,
 Vihamiehiinsä voimalla viskas
 Älynsäilänsä säihkyävän.

 * * *

 Kevätmyrskynä, hyrskynä merten
 Ja aavain,
 Kuin yhdeksäs aalto,
 Mi pauhulla karkaa,

 Niin kyntivät sankarit
 Taistojen sarkaa
 Ja voiton sai hinnalla
 Uhrein ja haavain.

 Kulovalkeena vainosi
 Neuvostovaltaa
 Sodanlieskoin ja piinoin
 Pääoman hurtat.

 Vaan puoltamaan nous’ kodat kaikk’,
 Mökit, jurtat;
 Vaikk’ lyötyinä arpiin,
 Ne pääs tuhon alta.